നവരത്നമാലിക
ഹാരനൂപുരകിരീടകുണ്ഡലവിഭൂഷിതാവയവശോഭിനീം
കാരണേശവരമൗലികോടിപരികൽപ്യമാനപദപീഠികാം   
കാലകാലഫണിപാശബാണധനുരങ്കുശാമരുണമേഖലാം
ഫാലഭൂതിലകലോചനാം മനസി ഭാവയാമി പരദേവതാം       

ഗന്ധസാരഘനസാരചാരുനവനാഗവല്ലിരസവാസിനീം
സാന്ധ്യരാഗമധുരാധരാഭരണസുന്ദരാനനശുചിസ്മിതാം   
മന്ധരായതവിലോചനാമമലബാലചന്ദ്രകൃതശേഖരീം
ഇന്ദിരാരമണസോദരീം മനസി ഭാവയാമി പരദേവതാം       

സ്മേരചാരുമുഖമണ്ഡലാം വിമലഗണ്ഡലംബിമണിമണ്ഡലാം
ഹാരദാമപരിശോഭമാനകുചഭാരഭീരുതനുമധ്യമാം   
വീരഗർവഹരനൂപുരാം വിവിധകാരണേശവരപീഠികാം
മാരവൈരിസഹചാരിണീം മനസി ഭാവയാമി പരദേവതാം       

ഭൂരിഭാരധരകുണ്ഡലീന്ദ്രമണിബദ്ധഭൂവലയപീഠികാം
വാരിരാശിമണിമേഖലാവലയവഹ്നിമണ്ഡലശരീരിണീം   
വാരിസാരവഹകുണ്ഡലാം ഗഗനശേഖരീം ച പരമാത്മികാം
ചാരുചന്ദ്രരവിലോചനാം മനസി ഭാവയാമി പരദേവതാം     
  
കുണ്ഡലത്രിവിധകോണമണ്ഡലവിഹാരഷഡ്ദലസമുല്ലസ- 
ത്പുണ്ഡരീകമുഖഭേദിനീം ച പ്രചണ്ഡഭാനുഭാസമുജ്ജ്വലാം   
മണ്ഡലേന്ദുപരിവാഹിതാമൃതതരംഗിണീമരുണരൂപിണീം
മണ്ഡലാന്തമണിദീപികാം മനസി ഭാവയാമി പരദേവതാം       

വാരണാനനമയൂരവാഹമുഖദാഹവാരണപയോധരാം
ചാരണാദിസുരസുന്ദരീചികുരശേകരീകൃതപദാംബുജാം   
കാരണാധിപതിപഞ്ചകപ്രകൃതികാരണപ്രഥമമാതൃകാം
വാരണാന്തമുഖപാരണാം മനസി ഭാവയാമി പരദേവതാം      
 
പദ്മകാന്തിപദപാണിപല്ലവപയോധരാനനസരോരുഹാം
പദ്മരാഗമണിമേഖലാവലയനീവിശോഭിതനിതംബിനീം   
പദ്മസംഭവസദാശിവാന്തമയപഞ്ചരത്നപദപീഠികാം
പദ്മിനീം പ്രണവരൂപിണീം മനസി ഭാവയാമി പരദേവതാം       

ആഗമപ്രണവപീഠികാമമലവർണമംഗലശരീരിണീം
ആഗമാവയവശോഭിനീമഖിലവേദസാരകൃതശേഖരീം   
മൂലമന്ത്രമുഖമണ്ഡലാം മുദിതനാദബിന്ദുനവയൗവനാം
മാതൃകാം ത്രിപുരസുന്ദരീം മനസി ഭാവയാമി പരദേവതാം       

കാലികാതിമിരകുന്തലാന്തഘനഭൃംഗമംഗലവിരാജിനീം
ചൂലികാശിഖരമാലികാവലയമല്ലികാസുരഭിസൗരഭാം   
വാലികാമധുരഗണ്ഡമണ്ഡലമനോഹരാനനസരോരുഹാം
കാലികാമഖിലനായികാം മനസി ഭാവയാമി പരദേവതാം       

നിത്യമേവ നിയമേന ജൽപതാം
ഭുക്തിമുക്തിഫലദാമഭീഷ്ടദാം   
ശങ്കരേണ രചിതാം സദാ ജപേ- 
ന്നാമരത്നനവരത്നമാലികാം      

ശങ്കരാചാര്യരുടെ കൃതികൾ
സംസ്കൃതം